CELEX: 51996PC0469
Language: fi
Date: 1996-09-27
Title: Ehdotus neuvoston päätökseksi tiettyjen jäsenvaltioiden valtuuttamisesta neuvoston direktiivin 92/81/ETY 8 artiklan 4 kohdan mukaisesti ottamaan käyttöön vapautuksia tai alennuksia tiettyihin erityistarkoituksiin käytettäviin kivennäisöljyihin sovellettavista valmisteveroista tai jatkamaan tällaisten verovapautusten soveltamista

EUROOPAN YHTEISÖJEN KOMISSIO
                                                     Bryssel, 27.09.19%
                                                     KOM(96) 469 lopull.
                                        Ehdotus
                           NEUVOSTON PÄÄTÖKSEKSI
tiettyjen jäsenvaltioiden valtuuttamisesta neuvoston direktiivin 92/81/ETY 8 artiklan 4
        kohdan mukaisesti ottamaan käyttöön vapautuksia tai alennuksia tiettyihin
  erityistarkoituksiin käytettäviin kivennäisöljyihin sovellettavista valmisteveroista tai
                    jatkamaan tällaisten verovapautusten soveltamista
                                  (komission esittämä)
 ---pagebreak---  ---pagebreak---                                        PERUSTELUT
 Neuvoston kivennäisöljyjen valmisteverojen rakenteiden yhdenmukaistamisesta annetun
direktiivin 92/81/ETY 8 artiklan 4 kohdan mukaisesti neuvosto voi yksimielisesti
komission ehdotuksesta antaa jäsenvaltiolle luvan ottaa käyttöön täydentäviä
verovapautuksia tai veronalennuksia erityisistä poliittisista syistä.
Ranskan viranomaiset ovat ilmoittaneet komissiolle halustaan jatkaa alennetun
valmisteverokannan soveltamista raskaaseen polttoöljyyn, jolla on alhainen rikkipitoisuus.
Samanlainen poikkeus on myönnetty Belgialle ja Luxemburgille neuvoston 13 päivänä
joulukuuta 1993 tehdyllä päätöksellä ja poikkeusta on jatkettu neuvoston 22 päivänä
joulukuuta 1995 tehdyllä päätöksellä.
Kreikan viranomaiset ovat ilmoittaneet komissiolle halustaan soveltaa lyijyttömään
bensiiniin eri valmisteverokantoja eri ympäristöluokkien mukaan.
Jäsenvaltiolle on ilmoitettu näistä pyynnöistä direktiivin mukaisesti.
Direktiivissä säädetään, että komission on tutkittava verovapautuksia ja veronalennuksia
säännöllisin väliajoin. Jos komissio katsoo, että verovapautuksia tai veronalennuksia ei
enää voida soveltaa epärehellisen kilpailun tai sisämarkkinoiden toiminnan vääristymisen
vuoksi taikka yhteisön ympäristönsuojelupolitiikkaan liittyvistä syistä, sen on tehtävä
neuvostolle aiheelliset ehdotukset. Komission on joka tapauksessa esitettävä neuvostolle
viimeistään 31 päivänä joulukuuta 1996 verovapautuksia ja veronalennuksia koskeva
kertomuksensa.
'EYVLNioL 316, 31.10.1992.
 ---pagebreak---                                              Ehdotus:
                                    NEUVOSTON PÄÄTÖS
 tiettyjen jäsenvaltioiden valtuuttamisesta neuvoston direktiivin 92/81/ETY 8 artiklan 4
         kohdan mukaisesti ottamaan käyttöön vapautuksia tai alennuksia tiettyihin
   erityistarkoituksiin käytettäviin kivennäisöljyihin sovellettavista valmisteveroista tai
                      jatkamaan tällaisten verovapautusten soveltamista
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon kivennäisöljyjen valmisteverojen rakenteiden yhdenmukaistamisesta 19
päivänä lokakuuta 1992 annetun neuvoston direktiivin 92/81/ETY ja erityisesti sen 8
artiklan 4 kohdan,
ottaa huomioon komission ehdotuksen,
sekä katsoo, että
neuvosto voi neuvoston direktiivin 92/81/ETY 8 artiklan 4 kohdan mukaisesti
yksimielisesti komission ehdotuksesta antaa jäsenvaltiolle luvan ottaa käyttöön
valmisteveroja koskevia vapautuksia tai alennuksia erityisistä poliittisista syistä,
Ranskan viranomaiset ovat ilmoittaneet komissiolle halustaan jatkaa alennetun
valmiste verokannan soveltamista raskaaseen polttoöljyyn, jolla on alhainen rikkipitoisuus.
Kreikan viranomaiset ovat ilmoittaneet komissiolle halustaan soveltaa lyijyttömään
bensiiniin eri valmiste verokantoja eri ympäristöluokkien mukaan,
muille jäsenvaltioille on ilmoitettu asiasta,
komissio ja kaikki jäsenvaltiot myöntävät, että tämä verovapautus on erityisistä
poliittisista syistä perusteltu, ja että se ei vääristä kilpailua eikä haittaa sisämarkkinoiden
moitteetonta toimintaa,
komissio tarkastelee veronalennuksia ja verovapautuksia säännöllisesti valvoakseen, että
ne ovat edelleen soveltuvat sisämarkkinoiden moitteettomaan toimintaan ja yhteisön
ympäristönsuojelupolitiikkaan,
ON TEHNYT TÄMÄN PÄÄTÖKSEN:
 ---pagebreak---                                           1 artikla
Neuvoston direktiivin 92/81/ETY 8 artiklan 4 kohdan mukaisesti ja rajoittamatta
kivennäisöljyjen valmisteverojen määrien lähentämisestä 19 päivänä lokakuuta 1992
annetussa neuvoston direktiivissä 92/82/ETY säädettyjen velvoitteiden soveltamista,
jäljempänä mainituille jäsenvaltioille annetaan lupa soveltaa alennettua verokantaa
seuraavasti:
 1.     Ranskan tasavalta:
        - raskaaseen polttoöljyyn ympäristöystävällisempien          polttoaineiden käytön
        kannustamiseksi.
Tämän alennuksen on liityttävä erityisesti alhaiseen rikkipitoisuuteen ja raskaan
polttoöljyn valmisteveron painotetun keskiarvon on noudatettava voimassa olevaa
yhteisön lainsäädännössä säädettyä raskaan polttoöljyn valmisteveron vähimmäiskantaa.
Tätä poikkeusta sovelletaan kunnes raskasta polttoöljyä, jolla on alhainen rikkipitoisuus,
ja muita vastaavia tuotteita koskeva yhteisön järjestelmä tulee voimaan.
2.      Helleenien tasavalta :
        - lyijyttömään bensiiniin eri valmiste verokantoja eri ympäristöluokkien mukaan.
Tätä poikkeusta sovelletaan 31 päivään joulukuuta 1996, jos nämä verokannat noudattavat
aina yhteisön lainsäädännössä säädettyjä raskaan polttoöljyn valmisteverojen
vähimmäiskantoja.
                                          2 artikla
Tämä päätös on osoitettu Ranskan tasavallalle ja Helleenien tasavallalle.
Tehty Brysselissä
                                                                      Neuvoston puolesta
                                                                      Puheenjohtaja
 ---pagebreak---                                                                ISSN 1024-4492
                                                     KOM(96) 469 lopullinen
                                                 ASIAKIRJAT
FI                                                              02   14   12
                                        Luettelonumero : CB-CO-96-478-FI-C
                                                         ISBN 92-78-09283-5
Euroopan yhteisöjen virallisten julkaisujen toimisto
L-2985 Luxemburg